**Veeti Väisänen** (s. 15. helmikuuta 2006 Hamina) on suomalainen jääkiekkopuolustaja, joka edustaa SM-liigajoukkue KooKoota. Häntä on yleisesti pidetty yhtenä ikäluokkansa lupaavimmista pelaajista ja Väisäsestä on odotettu parhaimmillaan ensimmäisen kierroksen varausta NHL:n varaustilaisuudessa 2024.

Ura
---

### Seuraura

Väisänen on Haminan Kiekkoympyrät -80:n kasvatti. Kaudella 2020–2021 hän pelasi KooKoon ja Kotkan Titaanien U16-yhdistelmäjoukkueessa, josta Väisänen siirtyi kaudeksi 2021–2022 KooKoon junioreihin. Hän oli tehoilla 4+9=13 seuran U16-joukkueen tehokkain puolustaja, kuten myös U18-joukkueen tehokkain puolustaja tehoilla 3+9=12.

Kauden 2022–2023 Väisänen pelasi lähes kokonaan KooKoon U20-joukkueessa. Hänet palkittiin kauden päätteeksi U20 SM-sarjan parhaana tulokkaana Yrjö Hakala -palkinnolla. Väisänen ei debytoinut kauden aikana KooKoon SM-liigajoukkueessa runkosarjassa, mutta hän teki liigadebyyttinsä hieman yllättäen vain 17-vuotiaana kolmannessa puolivälieräottelussa 21. maaliskuuta 2023 vieraissa Tapparaa vastaan, kun Miska Kukkonen joutui sivuun joukkueen puolustuksesta. Väisänen merkittiin KooKoon seitsemänneksi puolustajaksi. Hän sai ottelussa jääaikaa 11.13 minuuttia ja Väisäselle merkittiin teholukema –1. Hän pelasi pudotuspelien aikana kaksi ottelua.

Väisänen teki SM-liigauransa avausmaalin kauden 2023–2024 seitsemännessä ottelussaan 29. syyskuuta 2023 Rauman Lukkoa vastaan. Hän vakiinnutti paikkansa liigassa ja pelasi tulokaskautensa aikana kaikkiaan 50 runkosarjaottelua tehopistein 2+8=10. KooKoon SM-liigakauden päätyttyä Väisänen vahvisti U20-joukkuetta pudotuspeleissä.

### Maajoukkueura

Väisänen pelasi alle 18-vuotiaiden MM-kilpailuissa vuonna 2023. Hän putosi myös viimeisten joukossa alle 20-vuotiaiden MM-leiriryhmästä vuoden 2024 turnaukseen. Väisänen pelasi myös alle 18-vuotiaiden Hlinka Gretzky Cupissa vuonna 2022, jolloin hän voitti pronssia. Vuoden 2023 turnaus Väisäseltä jäi kuitenkin väliin maajoukkueleirillä tulleen nilkkavamman vuoksi. Hän pelasi myös World U-17 Hockey Challengessa vuonna 2022, jolloin Väisänen voitti pronssia. Hän voitti myös turnauksen jäähypörssin 19 minuutillaan. Yhteensä Väisänen on pelannut kuusi nuorten ja 35 poikien maaottelua.

Muuta
-----

Väisäsen isä Antti toimi KooKoon ja Titaanien U16-yhdistelmäjoukkueen huoltajana kaudella 2020–2021, jolloin myös Veeti pelasi siellä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2021–2022 | KooKoo | U20-SM | 5 | 1 | 1 | 2 | 0 | – | – | – | – | – |
| 2022–2023 | KooKoo | U20-SM | 37 | 3 | 19 | 22 | 12 | 2 | 0 | 1 | 1 | 0 | U18 | 5 | 1 | 1 | 2 | 2 |
|  | KooKoo | SM-liiga | – | – | – | – | – | 2 | 0 | 0 | 0 | 0 |
| 2023–2024 | KooKoo | U20-SM | 7 | 2 | 2 | 4 | 4 | 8 | 2 | 2 | 4 | 0 |
|  | KooKoo | SM-liiga | 50 | 2 | 8 | 10 | 12 | – | – | – | – | – |
| 2 kautta | yhteensä | SM-liiga | 50 | 2 | 8 | 10 | 12 | 2 | 0 | 0 | 0 | 0 |

Lähteet
-------

* Veeti Väisänen The Internet Hockey Databasessa (englanniksi)
* Veeti Väisänen Eurohockey-sivustolla (englanniksi)
* Veeti Väisänen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Veeti Väisänen *Elite Prospects*. Everysport Media Group AB.  (englanniksi)
2. 1 2  Hoffrén, Sami: 17-vuotias huippulupaus koki kovan kohtalon – Jääkiekkoliiton touhu pöyristyttää *is.fi*.  2.8.2023. Sanoma Media Finland Oy. Viitattu 29.9.2023.
3. ↑  Elite Prospects - KooKoo U16 *eliteprospects.com*. Everysport Media Group AB. Viitattu 21.3.2023. (englanniksi)
4. ↑  Elite Prospects - KooKoo U18 *eliteprospects.com*. Everysport Media Group AB. Viitattu 21.3.2023. (englanniksi)
5. ↑  Mennander, Pasi: U20 SM-sarjan kauden 2022–23 palkitut pelaajat ja tähtikentät *leijonat.fi*.  7.3.2023. Suomen Jääkiekkoliitto ry – Finlands Ishockeyförbund rf. Viitattu 21.3.2023.
6. ↑  Lahtinen, Matias: Illan ainoassa puolivälieräottelussa Kuusela tuo rutiinia Tapparan hyökkäykseen − nuori KooKoo-puolustaja Väisänen debytoi *Jatkoaika.com*.  21.3.2023. Jatkoaika r.y. Viitattu 21.3.2023.
7. ↑  Tappara - Kookoo, 21.3.2023 *liiga.fi*.  21.3.2023. Jääkiekon SM-liiga Oy. Viitattu 21.3.2023.
8. ↑  Tappara - Kookoo, 21.3.2023 *liiga.fi*.  21.3.2023. Jääkiekon SM-liiga Oy. Viitattu 21.3.2023.
9. ↑  Kookoo - Lukko, 29.3.2023 *liiga.fi*.  29.9.2023. Jääkiekon SM-liiga Oy. Viitattu 29.9.2023.
10. ↑  Seppä, Lassi: Väisänen ja Kiiskinen putosivat Nuorista Leijonista − tässä on valmis MM-joukkue *Jatkoaika.com*.  22.12.2023. Jatkoaika r.y. Viitattu 26.12.2023.
11. ↑  Antti Väisänen Team Staff Profile - Elite Prospects *eliteprospects.com*. Everysport Media Group AB. Viitattu 21.3.2023. (englanniksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo